Ichthyologiske Notitser. 
Ved 
C. V. Otterstrøm. 
III. Dyndsmerlingen (Cobitis fossilis L.) i Danmark. 
Paa det zoologiske Museum i København findes et Eksemplar 
af Dyndsmerlingen, der er skænket Museet af Arthur Fedder- 
sen, og som er taget i Kalvebod Strand ved København d. 10. Juni 
1899. Ad. S. Jensen, der omtaler Fundet i Zoologia danica, 
Fiske [S. 239], mener imidlertid, at dette ikke berettiger til at 
regne Dyndsmerlingen til den danske Fauna, idet der er en vis 
Sandsynlighed for, at Eksemplaret er hældt ud i Stranden fra et 
Akvarie i København. Kalvebod Strand, hvor Vandet er mer eller 
mindre salt, kan jo ikke antages at være egnet som varigt Op¬ 
holdssted for Arten. — Heller ikke i Danmarks Fauna (C. 
V. Otterstrøm, 1914, S. 297) er Dyndsmerlingen regnet for 
nogen egentlig dansk Art. 
Da jeg i November 1921 var i Tønder, nævnede min Broder, 
Seminarielærer Ahrent Otterstrøm, at det var bleven ham 
fortalt, at der skulde være Dyndsmerlinger der paa Egnen. I For- 
aaret 1922 bragte Seminarist Heinrich Jensen ham fire Eksem¬ 
plarer, der var taget under Grøftegravning sidst i April ved Lands¬ 
byen Rørkjær lidt østen for Tønder. Beviset for, at denne inter¬ 
essante (navnlig for sit Tarmaandedræt bekendte) Art tilhører vor 
Fauna, var saaledes givet. 
Af de nævnte fire Eksemplarer blev et sendt til Zoologisk Mu¬ 
seum, et indgik i Tønder Statsskoles Samling, et fik jeg, medens 
det fjerde formodentlig er indlemmet i Seminariets Samling. Det 
Eksemplar, jeg fik, var det største; det maalte 221 mm og var en 
Hun med veludviklet Rogn; formodentlig har Fisken snart skullet 
lege, hvilket stemmer med, at Legetiden efter Vogt & Hofer 
[1909, S. 480] i Tyskland falder i April, Maj og Juni. 
